الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. المكرونه (بالطليانى: pasta) هيا نوع من الاكل بيتعمل من عجينه موش مخمره من دقيق القمح مغ الميه او البيض و بيتشكل على اكتر من شكل, بعد كده بيطبخ بغليه او بيتخبز. احيانا بيستخدم دقيق الرز او البقوليات زى الفول او العدس بدل من دقيق القمح عشان يدى طعم و قوام مختلفين او كبديل خالى من الجلوتين. المكرونه طبق اساسى فى المطبخ الطليانى و بتنقسم المكرونه لفئتين رئيسيتين: المجففه (الباستا سيكا) و الطازجه (المكرونه الفريسكا). فيه اكتر من 310 شكل معروف للمكرونه بأكتر من 1300 اسم موثق, فى ايطاليا بتختلف اسماء اشكال او انواع المكرونه حسب المنطقه, مثلا المكرونه من كافاتيلى معروفه بـ 28 اسم مختلف حسب المدينه و المنطقه, الاشكال المعروفه من المكرونه هيا الاشكال الطويله و القصيره و المسطحه و المصغره للشوربه و الاشكال المتخصصه للحشى و الاشكال المتخصصه للزخرفه.